GULF ทุ่ม 1.2 พันลบ. เข้าซื้อหุ้น “GMIM” รุกพลังงานทดแทนเวียดนาม
GULF ทุ่ม 1.2 พันลบ. เข้าซื้อหุ้น "GMIM" รุกพลังงานทดแทนเวียดนาม
GULF ทุ่ม 1.2 พันลบ. เข้าซื้อหุ้น "GMIM" รุกพลังงานทดแทนเวียดนาม
14 ม.ค. 2564

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF แจ้งว่าเมื่อวานนี้ (13 ม.ค.) คณะกรรมการบริษัทมีมติอนุมัติให้ Kolpos Pte. Ltd. ซึ่งเป็นบริษัทย่อย ที่จดทะเบียนในประเทศสิงคโปร์ เข้าซื้อหุ้นสามัญของ Global Mind Investment Management Pte. Ltd. (GMIM) ในสัดส่วน 70.5% จาก Nech Opportunities Fund VCC ด้วยมูลค่าการลงทุน 40 ล้านดอลลาร์สหรัฐ หรือประมาณ 1,200 ล้านบาท
โดย GMIM เป็นบริษัทที่ประกอบกิจการโดยการถือหุ้นในบริษัทอื่น (Holding Company) ซึ่งจดทะเบียนในประเทศสิงคโปร์ มีการลงทุนทั้งทางตรงและทางอ้อมในธุรกิจพลังงานหมุนเวียน เช่น พลังงานแสงอาทิตย์ พลังงานน้ำ และพลังงานลม รวมถึงธุรกิจโครงสร้างพื้นฐาน เช่น ท่าเรือสินค้า และคลังสินค้า และธุรกิจที่เกี่ยวข้องกับการเกษตร ในประเทศเวียดนาม
ทั้งนี้ วัตถุประสงค์ในการเข้าไปลงทุนใน GMIM เพื่อเป็นขยายการลงทุนในประเทศเวียดนามต่อไป
 
 